钦定古今图书集成/明伦汇编/交谊典/第013卷 > 《柳州刺史柳君宗元墓志铭》〈照谢叠山节本〉
## 钦定古今图书集成/明伦汇编/交谊典/第013卷 > 《柳州刺史柳君宗元墓志铭》〈照谢叠山节本〉

前人

其召至京师而复为刺史也，中山刘梦得、禹锡亦在
遣中，当诣播州，子厚泣曰：“播州非人所居，而梦得亲
在堂，吾不忍梦得之穷，无辞以白其大人，且万无母
子俱往理。”请于朝，将拜疏，愿以柳易播，虽重得罪，死
不恨。遇有以梦得事白上者，梦得于是改刺连州。呜
呼！士穷乃见节义。今夫平居里巷相慕悦，酒食游戏
“相征逐，诩诩强笑语以相取下，握手出肺肝相示，指
天日涕泣，誓生死不相背负，真若可信。一旦临小利
害，仅如毛发比，反眼若不相识，落陷阱不一，引手救，
反挤之又下石焉者，皆是也。”此宜禽兽所不忍为，而
其人自视以为得计，闻子厚之风，亦可以少愧矣。子
厚前时少年，勇于为人，不自贵重，顾藉，谓功业可立
就，故坐废退；既退，又无相知有气力得位者推挽，故
卒死于穷裔，才不为世用，道不行于时也。使子厚在
台省时，自持其身，已能如司马刺史时，亦不自斥；斥
时有人，力能举之，且必复用不穷。然子厚斥不久，穷
不极，虽有出于人，其文学辞章，必不能自力，以致必
传于后，如今无疑也。虽使子厚得所，愿为将相于一
时，以彼易此，孰得孰失，必有能辨之者。